stanford-oval/wikipedia huggingface dataset:
בולרו (ראוול)
ביקורת

הבולרו זכה להצלחה גדולה מיד עם הופעת הבכורה של הבלט ב-1928, ונשאר פופולרי מאוד עד היום, אם כי נהוג כיום לבצעו בביצוע קונצרטי וכמעט אין עושים בו שימוש כמוזיקה לבלט.
למרות היותה המפורסמת ביצירותיו, נחשב הבולרו פרט חריג ברזומה של ראוול. הגוון הפומפוזי של היצירה אינו משתלב בסגנון האימפרסיוניסטי המעורפל והחושני אשר ראוול נחשב לאחד מנציגיו הבולטים. למעשה, חש ראוול מבוכה מהצלחת הבולרו, שכן התייחס אליו כיצירה טריוויאלית ופשוטה ואף הגדירה כ"לחן ללא מוזיקה". כאשר דווח לו על מאזינה בקהל שהכריזה עם תום השמעת הבכורה כי הוא מטורף, ציין: "או, מישהי הבינה..."!
הפרטיטורה של הבולרו הודפסה לראשונה בשנת 1929 בבית ההוצאה לאור הפריזאי דוראנד. הוא עובד לפסנתר סולו, לפסנתר בביצוע ארבע-ידיים (שניים המנגנים בפסנתר אחד), ובשנת 1930 עיבד ראוול אף גרסה לשני פסנתרים. הייתה זו אחת מיצירותיו האחרונות לפני שפרש בשל מחלתו. אחריה כתב שלוש בלבד: מחזור השירים "דון קישוט ודולצינאה" ושני הקונצ'רטי לפסנתר.
הבולרו בתרבות הפופולרית

הפופולריות הרבה של הבולרו והיותו כה מוכר בתרבות המערבית, הביאו לאזכורו בתחומים שונים בתרבות המודרנית הפופולרית, כמו בסרטי קולנוע, משחקי וידאו, ומוזיקת פופ. דוגמאות לכך:
בסרט האנימציה ההומוריסטי "אלגרו-נון-טרופו" מאת המאייר האיטלקי ברונו בוזטו, מושמע הבולרו על רקע הקטע המתאר את התפתחות החיים מראשיתם ועד לאדם המודרני.
בסרט "רשומון" של אקירה קורוסאווה מושמע הבולרו ברקע סצנת עדות האישה.
בסרט "10", משמיעה בו דרק את היצירה שוב ושוב בנסותה לפתות את דדלי מור.
באולימפיאדת החורף של שנת 1984, הזוג הזוכה, ג'יין טורוויל וכריסטופר דין, בתחרות ההחלקה על הקרח (והיחיד עד היום שזכה לניקוד מלא) ביצע את ריקודו לצלילי הבולרו.
הזמר רופוס ויינרייט שילב קטעים מהבולרו בשירו "Oh what a world".
היצירה הושמעה בתשדירי הפרסומת לשוקו של יטבתה, ובתשדיר פרסומת לקוקה-קולה.
בסדרה "קוסמוס: מסע לחלל ", מושמעת היצירה בפרק ה-11, בסצנה על תאוריית מעבר חיים ממערכת שמש אחת לשנייה בשביל החלב.
המוזיקאי פרנק זאפה כלל ביצוע של היצירה בסיבובי ההופעות שלו בסוף שנות השמונים עם להקה רבת נגנים. בעיבוד שלו נוספו תפקידים לוויברפון ולגיטרה חשמלית. זאפה עצמו לא ניגן בקטע אלא רק ניצח עליו.
בגרסתה היפנית של סדרת האנימה דיג׳ימון נעשה שימוש נרחב ביצירה במספר פרקים. כמו כן, במהלך הטריילר לסרט Digimon Adventure: Last Evolution Kizuna היה ניתן לזהות את היצירה מתנגנת ברקע.
תוף סנר. מלווה בתבנית מיקצב קבועה לאורך כל היצירה
תחילת התמה הראשונה
סוף התמה השנייה
עז מתעלפת

| עז מתעלפת |
| --- | --- |
 עז מתעלפת במהלך התקף שיתוק
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: מכפילי פרסה
משפחה:: פריים
סוג:: יעל
מין:: עז הבר
תת־מין::  עז הבית 
זן:: עז מתעלפת
לוגו האגודה הבינלאומית לעיזים המתעלפות
עז מתעלפת (באנגלית: Fainting goat) הוא כינוי לזן של עז הבית. עיזים מזן זה סובלות מהתקפים קצרים של שיתוק וקישיון-שרירים בעת התרגשות. ההתקפים עלולים לגרום להתמוטטות החיה על צדה כאשר רגליה מורמות אל על, באופן המזכיר התעלפות (על אף שאיננו כזה). ההתקפים מתרחשים בתגובה לכל אירוע מרגש דיו, כדוגמת רעש חזק, תנועה פתאומית, הגשת מזון, ועוד. עיזים מתעלפות מבוגרות לומדות לייצב את עצמן גם במהלך ההתקפים, אינן נופלות בקלות, ואפילו מסוגלות לקפץ כאשר רגליהן קשיחות. אף על פי שההתקפים עצמם אינם גורמים לכאב, הם עלולים לגרום לעיזים חוסר נוחות, או להוביל לפגיעה משנית כתוצאה מהנפילה. מקור התקפי השיתוק הוא מחלה תורשתית בשם "מיוטוניה קונגניטה" (הקיימת גם בבני אדם), אשר נובעת ממוטציה בגן המקודד לתעלת יונים בשרירים משורטטים. העיזים משמשות כחיית מודל לחקר המחלה, ואף סוקרו כ"מוטציית החודש" במגזין המדעי הנחשב Nature.
מוצא הזן הוא בחווה במרשל בטנסי, במאה ה-19. לאחר שהתברר כי תכונת "ההתעלפות" של העיזים עוברת בתורשה, הן הורבעו והפכו לזן מבוקש. העיזים המתעלפות קטנות יותר מעז ממוצעת, בעלות עיניים גדולות, ופרוותן עשויה להיות בצבעים ואורכים מגוונים. העיזים נחשבות ל"עזי בשר" (שאינן מתאימות לייצור חלב), אולם מכיוון שהן נדירות ומשעשעות למדי, נהוג להחזיקן כחיות מחמד, ולא כצאן למאכל.
בשנת 1989 נוסדה "האגודה הבינלאומית לעיזים המתעלפות" על ידי מספר מגדלי עיזים מתעלפות, מתוך מטרה לשמר את הזן הנדיר. האגודה מתעדת את אילנות היוחסין של עיזים מתעלפות ברחבי העולם, עוקבת אחר מצבן, ומקיימת טורנירים ואירועים נוספים להגברת המודעות לייחודן של העיזים. האגודה מסווגת את העיזים על פי חומרת השיתוק שממנו הן סובלות – עז הסובלת מהתקפי שיתוק תדירים הגורמים לנפילתה נחשבת ל"עז מתעלפת פרימיום", בעוד עז הסובלת מהתקפי שיתוק חמורים פחות נחשבת ל"עז מתעלפת רגילה".
ראו גם

קרפדה מתפוצצת
החפת לווייתנים
סמן גנטי

אפרוחים מעל תמונה של מפה גנטית של תרנגולת. לתרנגולת גנום של 39 זוגות כרומוזומים.
סַמָּן גנטי (Genetic marker) הוא גן או מקטע DNA שמיקומו על גבי הכרומוזום ידוע, ויכול לשמש לזיהוי פרטים או מינים שונים. ניתן להגדיר סמן גנטי כווריאציה (שיכולה להיווצר ממוטציה או שינוי בלוקוסים של הגנום) שניתן להבחין בה. סמן גנטי יכול להיות רצף DNA קצר, כמו מקטע שבמרכזו שינוי בזוג-בסיסים אחד (SNP), או רצף ארוך, כמו מיקרוסטלייט. סמן גנטי הוא סוג של סמן מולקולרי (Molecular marker).
סמנים גנטיים משמשים לחקר מחלות תורשתיות, לעריכת מחקרים גניאולוגיים, ולחקר ההיסטוריה של האבולוציה. כמו כן, בביולוגיה מולקולרית ובביוטכנולוגיה, סמנים גנטיים משמשים לזיהוי רצפי DNA מסוימים בתוך מאגר של מקטעי DNA לא ידועים.
רקע

במשך שנים רבות, מיפוי גנים היה מוגבל לזיהוי אורגניזמים באמצעות סמנים פנוטיפיים מסורתיים. המחקר התבצע בעיקר בעזרת מאפיינים קלים לזיהוי, כגון סוגי דם או צורות שונות של זרעי צמחים. בגלל המספר המוגבל של מאפיינים מסוג זה בחלק מהאורגניזמים, אפשרויות המיפוי הגנטי היו מוגבלות.
סוגי סמנים גנטיים

ישנם סוגים רבים של סמנים גנטיים, ולכל סוג יש יתרונות וחסרונות משלו. בעזרת סמנים גנטיים ניתן לזהות דומיננטיות וקו-דומיננטיות ביצור. לדוגמה, בעזרת סמנים ניתן להבחין אם היצור הוא הומוזיגוט או הטרוזיגוט. סמנים קו-דומיננטיים יעילים מכיוון שהם חושפים יותר מגן אחד, ולכן מאפשר מעקב אחרי תכונה מסוימת באמצעות שיטות המיפוי. הסמנים מאפשרים הגברה של מקטע קצר מתוך הגנום המשמש להשוואה ולאנליזה. באמצעות הסמנים ניתן להבחין בשינויים מזעריים בין פרטים באוכלוסייה. באמצעות סמנים אלו יצרו ויוצרים מפות גנטיות. ניתן גם לזהות באמצעות הסמנים כמה אללים תורמים לתכונה מסוימת.
| סוגי סמנים | קיצור השם | שם בעברית |
| --- | --- | --- |
| Restriction Fragment Length Polymorphism | RFLP | פולימורפיזם של אורך קטעים |
| Random Amplified Polymorphic DNA | RAPD | הגברה אקראית של דנ"א פולימורפי |
| Amplified Fragment Length Polymorphism | AFLP | הגברה של אורכי קטעים פולימורפיים |
| Variable Number Tandem Repeat | VNTR | מספר שונה של חזרות חוזרות ונשנות |
| Oligonucleotide Polymorphism | OP | פולימורפיזם של אוליגונוקליאוטידים |
| Single Nucleotide Polymorphism | SNP | רב צורניות של נוקלאוטיד בודד |
| Allele Specific Associated Primers | ASAP | תחלים המזוהים עם אלל מסוים |
| Inverse Sequence-tagged Repeats | ISTR |  |
| Inter-retrotransposon Amplified Polymorphism | IRAP | פולימורפיזם באזורים של רטרוטרנספוזונים |
יש להשתמש בשיקול דעת בבחירת סמן גנטי ואת התאמתו למחקר. לדוגמה, יש סמנים שדורשים כמות של 0.02 גרם דנ"א (RAPD), וסמנים אחרים הדורשים פי 500 יותר (RFLP) כדי לקבל תוצאות אמינות.
שימושים

ניתן להשתמש בסמנים גנטיים על מנת לחקור את הקשר בין מחלות תורשתיות והבסיס הגנטי שלהן. ידוע כי מקטעים סמוכים בדנ"א נוטים לעבור בתורשה דומה, לפיכך ניתן לבחון תורשה של גן מסוים אם הוא נמצא סמוך לסמן על אף שמיקומו המדויק לא ידוע. כך יוצרים מפות תאחיזה, אשר מודדות את המרחק בין מקטעים גנטיים במרחקי סנטימורגן.
סמנים גנטיים משמשים במחקרים גניאולוגיים כדי לחקור את המרחק הגנטי בין פרטים או בין אוכלוסיות. סמנים שמקורם באחד ההורים (כגון דנ"א מיטוכונדרי שמקורו באם או כרומוזום Y שמקורו באב) משמשים לחקר האבות המייסדים של אוכלוסיות.
ישנו שימוש נרחב בסמנים גנטיים בתחום מדעי הצמח. סמנים אלו משמשים להשבחת זני צמחים. ניתן לשמש בסמנים הגנטיים כדי לעקוב אחרי העברת תכונות המזוהות עם הסמנים בין צאצאי ההכלאה. באמצעות הכלאות ניתן לזהות מיקומים גנומיים של תכונות שונות ובכך להשביח זנים קיימים, כגון עמידות לפטרייה מסוימת. לדוגמה, פטריית הפוזריום אשר תוקפת חיטה יכולה להוביל לתוצאות הרסניות. ישנם זנים עמידים לפטרייה. העמידות מושגת על ידי גן מסוים, שניתן לעקוב אחריו באמצעות סמן גנטי. כך ניתן להכליא בין צמח עמיד לפטרייה לבין צמח לא עמיד, ולברור מבין הצאצאים רק את אלו העמידים, ואותם לזרוע בשדה. כך חקלאים יכולים להתמודד עם הפטרייה בדרך טבעית ולהפחית את השימוש בחומרי הדברה.
ראו גם

מיפוי גנטי
און כלאיים
לוקוס של תכונה כמותית
צ'ארלי אדלר

| --- | --- |

 לידה:  2 באוקטובר 1956 (בן 68) פטרסון, ניו ג'רזי, ארצות הברית
 מדינה:  ארצות הברית ארצות הברית
 תקופת הפעילות:  מ-1971
 מקום לימודים:  Nanuet Senior High School 
 בת זוג:  גרטי רויז (נישאו ב-1995)
 צאצאים:  1
 אתר רשמי
 פרופיל ב-IMDb
 
צ'ארלס מייקל אדלר (באנגלית: Charles Michael Adler; נולד ב-2 באוקטובר 1956) הוא מדבב אמריקאי.
ביוגרפיה

אדלר נולד בפטרסון, ניו ג'רזי ואח לשריל, ידועה כפסיכותרפיסטית, מחברת הספר האוניברסיטה המתפכחת. עוד במהלך ילדותו משפחתו עברה לנאנואט, ניו יורק וכמה שנים מאוחר יותר למסצ'וסטס. כשאדלר נשאל על נעוריו, הוא ענה שהוא היה "מכור טלוויזיה" שאהב לצפות בסדרות כמו רוקי ובולווינקל, 3 הסטוג'ס והבוורלי הילבילים שאף תרמו להשראה עבור קריירת הדיבוב.
טרם החל לעסוק בדיבוב, אדלר החל בקריירת משחק בפרסום, אך כעבור כמה זמן לקח הפסקה והחל לעבוד בעבודות מזדמנות עד שבשנת 1984 החל לככב במחזה סיפור אהבה בשלושה פרקים בתפקיד ארנולד בקאוף, מה שהקנה לו מועמדות ראשונה לפרס השחקן הטוב ביותר ע"ש הלן הייז, כשבמקביל החל לדבב את דמותו של ספייק בסרט המבוסס על הפוני הקטן שלי ומאז החל לטפח קריירת דיבוב שנמשכת עד היום כשבמקביל עסק בבימוי דיבוב וליהוק.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1985 | ריינבו ברייט וגנב הכוכבים | פופו | הופיע בקרדיטים תחת השם צ'ארלס אדלר |
| 1986 | הפוני הקטן שלי: הסרט | ספייק |  |
| 1986 | רובוטריקים: חמישה פנים לאופל | סילברבולט, גארדיאן פריים | ישירות לווידאו |
| 1987 | כח המחץ: הסרט | לואו לייט | ישירות לווידאו |
| 1987 | הרפתקאות הצ'יפמאנקס בכדור פורח | קולות שונים |  |
| 1988 | כוכב אמיץ: הסרט | דפיוטי פוז, טקס הקס |  |
| 1989 | תרגיל לשוטרים מתחילים 6 | המאסטרמיינד | לא קיבל קרדיט |
| 1989 | בת הים הקטנה | קולות שונים |  |
| 1990 | רכבת הרים ראביט | קרניבל בארקר | לא קיבל קרדיט; סרט קצר |
| 1990 | אגדות ברווזים הסרט: אוצר המנורה האבודה | דמות מארצות ערב |  |
| 1990 | ברנרד וביאנקה במבצע אוסטרליה | קולות שונים |  |
| 1990 | בן המלך והעני | סמורים ואנשי כפר | סרט קצר |
| 1992 | עלילות טייני טון - כיף של חופשה | באסטר באני | ישירות לווידאו |
| 1992 | עולם מגניב | ניילס | הופיע בקרדיטים תחת השם צ'ארלס אדלר |
| 1992 | אלדין | גאזים, מוכר המלון ומוכר האגוזים |  |
| 1993 | היה היו ביער | וואגס |  |
| 1998 | סיפורו של ראסטי | הסוכן נחש | הופיע בקרדיטים תחת השם צ'ארלס אדלר |
| 1998 | רגראטס: הסרט | נהג משלוחים | הופיע בקרדיטים תחת השם צ'ארלס אדלר |
| 2000 | ראגרטס בפריז: הסרט | מפקח |  |
| 2003 | חוות הקסמים 2: ההרפתקאה הגדולה של וילבור | טמפלטון, לארבי | ישירות לווידאו |
| 2005 | טום וג׳רי: המהירים והשעירים | גראמי | ישירות לווידאו |
| 2005 | סטיוארט ליטל 3: הזמנה לטבע | בונה | ישירות לווידאו |
| 2006 | בראץ: קסם הג'יני | כתב | ישירות לווידאו |
| 2007 | רובוטריקים | סטארסקרים |  |
| 2009 | רובוטריקים 2: הנקמה | סטארסקרים |  |
| 2009 | העולם הרדוף של אל סופרביסטו | קרונגאר |  |
| 2011 | רובוטריקים 3: אפלת הירח | סטארסקרים |  |
| 2011 | מסביב לעולם ב-50 שנה |  |  |
| 2013 | קומבה (סרט) | כלב פרא, דסי לידר | הופיע בקרדיטים תחת השם צ'ארלס אדלר |
| 2015 | חתול בצמרת: ההתחלה | סבתא דיבל |  |
| 2016 | נורם בעיר הגדולה | אב קדמון |  |
| 2017 | All I Want for Christmas is You | סנטה, מר אינגרסול, אבא של דאגי | ישירות לווידאו |
| 2019 | החיים המודרניים של רוקו: קשה להתנתק | אד ובב ראש גדול, דמויות נוספות |  |
| 2024 | היטפיג! | תרנגול על |  |
פילמוגרפיה > משחקי וידאו

פרק זה לוקה בחסר. אנא תרמו לוויקיפדיה ו.  תפקידים.
פילמוגרפיה > לייב אקשן

פרק זה לוקה בחסר. אנא תרמו לוויקיפדיה ו.  תפקידי לייב אקשן.
פילמוגרפיה > בימוי דיבוב וליהוק

איש העפיפון
אני, אלואיז
אריק הלחוץ
בית הספר לקיסר המתחיל
בלייז ומכוניות הענק
בראץ (עונה 1)
בראץ מלאכיות הרוק
בראץ: קסם הג׳יני
ג׳וני בראבו הולך לבוליווד
ג׳ימי נייטרון
דדספייס: הנפילה
האחים פלאב
הארלי קווין
הבאז של מאגי
הבורגרים של בוב: הסרט
הגמד המאושר
הדרקון הראשון שלי: רוכבים להצלה
הולי הובי וחברים: משאלות חג המולד
הלוני טונס החדשים (עונה 1)
המהגרים
המחליפים
הפרופסור המטורף
הרפתקאותיו המטורפות של רונלד מקדונלד
התופת של דאנטה
חבורת הגופים
חתול בצמרת: התתחלה
מדגסקר: קצת מופרעים
משפחת ת׳ורנברי הפראית
משפחת ת׳ורנברי הפראית: הסרט
סברינה: סודות של מכשפה בתיכון
סטריפרלה
סיפורי ג׳ינג׳ר
ספון
פלאפ ג׳ק
צוות גיבורי העל של מארוול: כפפת האינסוף
צוות גיבורי העל של מארוול: קרב קומיקס
קוליפארי
קונג פו פנדה: כפות הגורל
ראגרטס
ראגרטס בפריז: הסרט
ראגרטס: הסרט
ראגרטס כבר גדולים
רוקט פאוור
חיים אישיים

אדלר נשוי לגרטי רויז מאז שנת 1995. לזוג יש בן בשם דני. מתגורר בקליפורניה.
הערות שוליים

1 2  057 – Charlie Adler on Talkin Toons with Rob Paulsen – Weekly Voice Acting and Voice Over Tips | Tech Jives Network, web.archive.org, ‏2013-09-21
1 2  Tim Lawson, Alisa Persons, The Magic Behind the Voices: A Who's Who of Cartoon Voice Actors, Univ. Press of Mississippi, 2004-12-09, ISBN 978-1-57806-696-4. (באנגלית)
1 2 3  I Call On Charlie Adler, Animation World Network (באנגלית)
↑  Danse Time - Episode Guide - Rock Jem, www.rockjem.com
↑  The People Behind Jem - Rock Jem, www.rockjem.com
↑  Andy Meisler, TELEVISION;   Steven Spielberg Promises: 'Th-Th-That's Not All, Folks', nytimes.com
| --- | --- |
בקרת זהויות :  NLI: 987007413649905171  BNE: XX4809714  ISNI: 0000 0001 1458 763X  LCCN: no2005120232  MusicBrainz: 2f42cfa9-612b-4da7-8d37-de7f16ff0130  VIAF: 165152445   WorldCat (עם VIAF): 165152445
About Love

About Love (בעברית: על אהבה) הוא שיר של הזמרת-יוצרת הוולשית מרינה, שיצא כחלק מפסקול הסרט האמריקאי לכל הנערים. השיר נכתב על ידי מרינה והרכב קפטן קאטס, המורכב מבן ברגר, ריאן מקמהון וריאן רבין, שגם הפיקו אותו. השיר יצא להורדה דיגיטלית וסטרימינג כסינגל המוביל של הפסקול ב-7 בפברואר 2020, על ידי קפיטול רקורדס. השיר הוכרז שבועיים לפני יציאתו לאור, במקביל להכרזה על סיבוב ההופעות האמריקאי של מרינה, שבוטל בסופו של דבר עקב מגפת הקורונה. "About Love" הוא שיר פופ עם קצב הניתן לריקוד, והוא עוסק באי הוודאות בזוגיות ועל היותה של האהבה בלתי צפויה. בסרט, נשמע השיר במהלך סצנה שבה הגיבורה מתוודה על אהבה בפני בן זוגה.
"About Love" זכה לביקורות חיוביות בדרך כלל ממבקרי מוזיקה, ותואר כשיר קליט וכרצועה בולטת בפסקול הסרט. השיר נכנס למצעד ה-Ultratop Top 50 השייך לאזור ולוניה בבלגיה, שם הגיע לשיא במקום ה-38. הוא אף היה מועמד לפרס שיר הפסקול הטוב ביותר בטקס פרסי בחירת הקהל ה-46 בשנת 2020. ב-11 בפברואר 2020 עלה הקליפ המילים הרשמי של השיר לערוץ היוטיוב של קפיטול רקורדס.
רקע והוצאה

ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי". לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט. בשנת 2019 הוציאה מרינה את Love + Fear, אלבום האולפן הרביעי שלה. במטרה לקדם את הפרויקט, יצאה הזמרת לסיבוב ההופעות Love + Fear Tour והוציאה את המיני-אלבום השישי שלה, Love + Fear (Acoustic), בספטמבר 2019. לאחר סיום סיבוב ההופעות, החלה לכתוב שירים לאלבום הבא. בינואר 2020 פרסמה מרינה פוסט בחשבון האינסטגרם שלה, בו אישרה שהיא עובדת על שירים חדשים, וצירפה תמונה עם הכיתוב "Album 5".
"About Love" הוכרז לראשונה ב-29 בינואר 2020 בהודעה לעיתונות על הסרט האמריקאי "לכל הנערים: נ.ב. אני עדיין אוהבת אותך" של נטפליקס משנת 2020, שם היה רשום כרצועה השלישית ברשימת הרצועות של אלבום הפסקול. פסקול זה הוא הראשון שהופק עבור זיכיון הסרט לכל הנערים שאהבתי, בעוד ש-"About Love" היה למוזיקה החדשה הראשונה של מרינה מאז Love + Fear בשנת 2019. השיר היה נכתב על ידי מרינה לצד המפיקים בן ברגר, ריאן מקמהן וריאן רבין, החברים בהרכב קפטן קאטס. מרינה שיתפה פעולה בעבר עם קפטן קאטס באלבומה הקודם, כאשר היו ממפיקי "Superstar", הסינגל השני של האלבום. "About Love" הושמע במהלך הסצנה האחרונה וכתוביות הסיום של הסרט.
ב-7 בפברואר 2020 יצא "About Love" להורדה דיגיטלית ולשירותי הסטרימינג במדינות שונות, על ידי קפיטול רקורדס. פסקול הסרט יצא גם הוא דיגיטלית באותו תאריך. לצד יציאת הסינגל, הכריזה מרינה על תאריכי סיבוב הופעות נוספים בארצות הברית, שתוכננו לאורך אפריל 2020. עם זאת, סיבוב ההופעות בוטל עקב מגפת הקורונה. ב-11 בפברואר 2020 עלה קליפ המילים לערוץ היוטיוב של קפיטול רקורדס. הקליפ הופק ובוים על ידי האמנית הפיליפינית ביאנקה ניקדאו, והונפש על ידי גולדמונד פונג. בנוסף, הפיצה יוניברסל מיוזיק גרופ את גרסת התקליט של הסינגל ברחבי אזור בנלוקס שבאירופה.
הרכב ומילים

מבחינה מוזיקלית, "About Love" תואר כרצועת פופ וכשיר אהבה עם קצב הניתן ריקוד. בסרט, התנגן השיר בסצנה בה הגיבורה, לארה ג'ין, בגילומה של השחקנית האמריקאית ממוצא וייטנאמי, לאנה קונדור, חושפת את רגשותיה בפני פיטר, בגילומו של השחקן האמריקאי נואה סנטינאו, בו היא מאוהבת. אליסון סטבלביין מ-Nylon ציינה את "About Love" כאחת ממספר השירי האהבה הניתנים לריקוד המופיעים בפסקול הסרט. אורכו של השיר הוא 3 דקות ו-34 שניות.
על פי התווים שפורסמו ב-Musicnotes.com, השיר מוגדר בסימן הזמן common, והוא בעל מנעד מתון של 97 פעימות לדקה. השיר הולחן במפתח דו מז'ור והוא בנוי במבנה של בית, ואחריו קדם-פזמון, פזמון ופוסט-פזמון. לאורך שני בתי השיר, עוקבת מרינה אחר המהלך ההרמוני "F–C–G-Am–A". את השיר הנדסו מאני מארוקין ורוברט ווז'יין, שגם היו אחראים למיקסינג ולמאסטרינג, בהתאמה. בן זוגה לשעבר של מרינה, ג'ק פטרסון, מהלהקה הבריטית קלין בנדיט, שימש כמפיק הקולי של הרצועה.
מבחינה מילית, השיר עוסק באי הוודאות המלווה את שלבי ההתחלה של מערכת יחסים. מרינה פותחת את השיר בשורות "Started in the strangest way / Didn't see it coming / Swept up in your hurricane / Wouldn't give it up for nothing" ("התחיל בצורה המוזרה ביותר / לא ראיתי את זה בא / נסחפתי בהוריקן שלך / לא הייתי מוותרת על זה לחינם"). בפזמון, היא ממשיכה בטענה שהאהבה היא בלתי צפויה; היא מודה: "I don't really know a lot about love / But you're in my head, you're in my blood / And it feels so good, it hurts so much" (אני לא באמת יודעת הרבה על אהבה / אבל אתה בראש שלי, אתה בדם שלי / וזה מרגיש כל כך טוב, זה כל כך כואב").
ביקורות והצלחה מסחרית

לפני יציאתו של "About Love", מייק וואס מ-Idolator כתב לקראת הסינגל: "מבין הרצועות שלא נשמעו עד כה, מעריצי הפופ יתרגשו מהאפשרות של מרינה חדשה". לאחר יציאתו להורדה דיגיטלית, זכה השיר לביקורות חיוביות בדרך כלל ממבקרי המוזיקה. מייק ניד, הכותב גם כן ל-Idolator, כתב ביקורת חיובית על השיר, וקבע כי: "אם זה רמז למה לצפות באלבום החמישי שלה, אז אנחנו צפויים ליהנות ממנו". הוא אף תיאר את השיר כ"מהמם" והמליץ עליו בטור השבועי שלו, "יום שישי של מוזיקה חדשה". מישל טופהם מ-Leo Sigh נהנתה מהשיר, וציינה כי הוא קליט מאוד. בביקורת על הפסקול, כתבה סטבלביין כי הכללת הסינגל החדש של מרינה בפסקול הוסיפה לציפייה לסרט.
"About Love" נכנס למצעד ה-Ultratip Bubbling Under של אזור ולוניה שבבלגיה, והגיע בו למקום ה-38 ב-29 בפברואר 2020. השיר שהה בסך הכל שבעה שבועות במצעד. ב-1 באוקטובר של אותה שנה, הוכרז כי "About Love" מועמד לפרס שיר הפסקול הטוב ביותר בטקס פרסי בחירת הקהל ה-46. עם זאת, הוא הפסיד ל-"Only the Young" של הזמרת-יוצרת האמריקאית טיילור סוויפט, שנכלל בסרט הדוקומנטרי אודותיה, "Miss Americana", מ-2020.
רשימת רצועות

| הורדה דיגיטלית/סינגל CD שיווקי/סטרימינג> מס' | הורדה דיגיטלית/סינגל CD שיווקי/סטרימינג> שם | הורדה דיגיטלית/סינגל CD שיווקי/סטרימינג> משך | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  | הורדה דיגיטלית/סינגל CD שיווקי/סטרימינג>  |
| --- | --- | --- | --- | --- | --- | --- | --- | --- | --- |
| 1. | About Love  | 3:34 |  |  |  |  |  |  |  |
מיקומי שיא

| מצעדים ודירוגים (2020)> מדינה | מצעדים ודירוגים (2020)> מצעד | מצעדים ודירוגים (2020)> מיקום שיא |
| --- | --- | --- |
| בלגיה בלגיה | Ultratip Wallonia | 38 |
קרדיטים

הקרדיטים שלהלן לקוחים מטיידל.
מרינה דיאמנדיס – כתיבה, שירה
בן ברגר – כתיבה
ריאן מקמהון – כתיבה
ריאן רבין – כתיבה
קפטן קאטס – הפקה
ג'ק פטרסון – הפקה קולית
מאני מארוקן – מיקסינג, הנדסה
רוברט ווז'יין – מאסטרינג, הנדסה
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 7 בפברואר 2020 | הזרמת מוזיקה • הורדה דיגיטלית | קפיטול |  |
| בנלוקס | 7 בפברואר 2020 | סינגל CD שיווקי | יוניברסל מיוזיק גרופ |  |
Wo Gott der Herr nicht bei uns hält, רי"ב 178

Wo Gott der Herr nicht bei uns hält (גרמנית: "לולי ה' שהיה לנו"), רי"ב 178, היא קנטטה דתית מאת יוהאן סבסטיאן באך. הקנטטה נכתבה במסגרת משרתו בלייפציג עבור יום ראשון השמיני שלאחר חג השילוש ובוצעה לראשונה ב-30 ביולי 1724.
היסטוריה

הקנטטה הולחנה בשנתו השנייה של באך בלייפציג וכחלק ממחזור הקנטטות השני. מחזור התפילה והלימוד עבור אותו יום ראשון כולל את האיגרת אל הרומאים ח', י"ב-י"ז  ואת האזהרה מנביאי שקר בדרשה על ההר,  הבשורה על פי מתי ז', ט"ו-כ"ג.
לברית הקנטטה נכתבה על יסוד ההמנון שגם מקנה לה את שמה "Wo Gott der Herr nicht bei uns hält" מאת יוסטוס יונאס, וראה אור ב-1524. ההמנון הוא פרפרזה על הפסוק הפותח במזמור קכ"ד בתהילים.  שישה משמונת בתי ההמנון כלולים בלברית, ואת הרצ'יטטיבים הנותרים חיבר משורר אלמוני כהרחבה של הבתים השלישי והשישי בהמנון ובהקשר למחזור התפילה והלימוד המוזכר למעלה.
את כתב היד של הקנטטות הכוראליות מאת באך שאל יוהאן ניקולאוס פורקל מוילהלם פרידמן וממנו העתיק את הקנטטה ואת רי"ב 9.
מבנה

הקנטטה כתובה לאלט, טנור, בס, מקהלה, קרן (הושמטה מהפרטיטורה אך מצוינת על ידי אלפרד דירר ועל ידי ג'וליאן מינצ'ם), שני אבובים, שני אבובי ד'אמורה, שני כינורות, ויולה, ובאסו קונטינואו.
פרקי היצירה
כורו (מקהלה)  Wo Gott der Herr nicht bei uns hält
כוראל ורצ'יטטיב (אלט) Was Menschenkraft und -witz anfäht (מה יכל בן אנוש בכישרונו ותבונתו לעשות)
אריה (בס)  Gleichwie die wilden Meereswellen(בגלי הים הפראיים)
כוראל (טנור)  Sie stellen uns wie Ketzern nach (הם מביאים אותנו לידי כפירה)
כוראל ורצ'יטטיב (בס, טנור, אלט)  Aufsperren sie den Rachen weit (הם פוערים לועם לרווחה)
אריה (טנור)  Schweig, schweig nur, taumelnde Vernunft!(החרש תחריש קול התבונה)
כורו (מקהלה)  Die Feind sind all in deiner Hand(האויב כולו בידך)
מבחר ביצועים

(The RIAS Bach Cantatas Project (1949–1952, קארל ריסטנפרט, תזמורת ומקהלת RIAS, הלמוט קרבס, דיטריך פישר דיסקאו, Audite ,1950.
Die Bach Kantate Vol. 44, הלמוט רילינג, גכינגר קנטוראי וקולגיום באך שטוטגרט, Hänssler Classic ,1972.
Bach Cantatas Vol. 4 – Sundays after Trinity I, קרל ריכטר, המקהלה והתזמורת של המינכנאים, פטר שרייר, דיטריך פישר דיסקאוArchiv Produktion, 1972.
J.S. Bach: Das Kantatenwerk · Complete Cantatas · Les Cantates, Folge / Vol. 41 – BWV 175-179, ניקולאוס הרנונקור, מקהלת נערי טלץ וקונצנטוס מוזיקוס וין, 1988, Teldec.
Bach Edition Vol. 11 – Cantatas Vol. 5, פיטר יאן לסינק, מקהלת הנערים הולנד וקולגיום באך הולנד, Brilliant Classics, 1999.
J.S. Bach: Complete Cantatas Vol. 14, טון קופמן, תזמורת ומקהלת הבארוק אמסטרדם, קלאוס מרטנס,Antoine Marchand, 2000.
Bach Cantatas Vol. 5: Rendsburg/Braunschweig / For the 8th Sunday after Trinity / For the 10th Sunday after Trinity, ג'ון אליוט גרדינר, מקהלת מונטוורדי וסולני הבארוק האנגלים, Soli Deo Gloria, 2000.
J.S. Bach: Cantatas Vol. 23 – Cantatas from Leipzig 1724 – BWV 10, 93, 107, 178, מסאקי סוזוקי, קולגיום באך יפן, BIS,2002.
J.S. Bach: Cantatas for the Complete Liturgical Year Vol. 3: "Ich habe genug" – Cantatas BWV 82 · 102 · 178, סיגיסוולד קאוקן, לה פטי בונד, Accent, 2008.
J.S. Bach: Wo Gott der Herr nicht bei uns hält, גיאורג כריסטוף בילאר, מקהלת הנערים סנט תומאס ותזמורת הגוונדהאוס, Rondeau Production, 2008.
הערות שוליים

↑  ספר תהילים, פרק קכ"ד, פסוק א'
1 2 3  Dürr, Alfred (1981).’’’Die Kantaten von Johann Sebastian Bach’’’ (in German). 1 (4 ed.). Deutscher Taschenbuchverlag. pp. 382–385. ISBN 3-423-04080-7.
↑  ההמנון במלואו
↑  פרטיטורה
1 2 3  http://www.jsbachcantatas.com/documents/chapter-9-bwv-178.htm
↑  יצירות בהן עשה באך שימוש בלחן הכוראל
| --- | --- |
בקרת זהויות :  BnF: cb13909531z (data)  GND: 300008813  LCCN: n81047501  MusicBrainz work: 641b0250-5189-43c5-8918-8fa770e87731  VIAF: 212878147   WorldCat (עם VIAF): 212878147
פרנק פולק

ערך זה עוסק בחוקר מקרא. אם התכוונתם לפסנתרן, ראו .
| --- | --- |
אין תמונה חופשית
 לידה:  1943 (בן 81 בערך) אמסטרדם, נציבות הרייך הולנד 
 ענף מדעי:  חקר המקרא
 תאריך עלייה:  1965
 מוסדות:  אוניברסיטת תל אביב (1 בספטמבר 1976) 
 
פרנק שלום הארי פולק (נולד ב-1943) הוא חוקר מקרא ישראלי.
ביוגרפיה

פולק פרסם סדרת ספרים בשם "הסיפור במקרא", שראו אור מטעם האנציקלופדיה המקראית.
הערות שוליים

↑  הסיפור במקרא, באתר "מוסד ביאליק"
| --- | --- |
בקרת זהויות :  NLI: 987007290772505171  ISNI: 0000 0000 6658 3406  LCCN: nr94030694  ORCID: 0000-0002-9865-9377  VIAF: 57149106169768491313   WorldCat (עם VIAF): 57149106169768491313 
ערך זה הוא קצרמרבנושא ישראלים ובנושא תנ"ך. אתם מוזמנים לתרום לוויקיפדיה ו.